ΓΡΑΠΤΗ ΕΡΩΤΗΣΗ E-1654/03

υποβολή: Juan Naranjo Escobar (PPE-DE) προς την Επιτροπή

(16 Μαΐου 2003)

Θέμα: Βοήθεια στους εκτοπισμένους πληθυσμούς στις χώρες της Λατινικής Αμερικής

Η Επιτροπή ενημέρωσε την αρμόδια για τον προϋπολογισμό αρχή σχετικά με τις μεταφερθείσες πιστώσεις ανάληψηςποχρεώσεων από το 2002 στο 2003, σύμφωνα με την εφαρμογή του σημείου α) της παραγράφου 2 του άρθρου 9 του Δημοσιονομικού Κανονισμού, που όμως ακυρώθηκαν εν μέρει ή στο σύνολό τους επειδή η Επιτροπή δεν μπόρεσε να δεσμεύσει τα κεφάλαια πριν από τις 31 Μαρτίου. Το σύνολο των μεταφερθεισών πιστώσεων ανερχόταν σε 22,5 εκατομμύρια ευρώ. Από το ποσόν αυτό μπόρεσαν να δεσμευτούν 16 εκατομμύρια ευρώ, ενώ ακυρώθηκαν αυτομάτως 6,4 εκατομμύρια ευρώ.

Επιπλέον, η Επιτροπή πληροφόρησε ότι στο σύνολο των πιστώσεων που ακυρώθηκαν οριστικά (6,4 εκατομμύρια ευρώ), το 42 % (2,7 εκατομμύρια ευρώ) προοριζόταν να χρηματοδοτήσει δράσειςπέρ των εκτοπισμένων στην Κολομβία ατόμων. Η δικαιολογία που έδωσε η Επιτροπή ήταν ότι αμέσως μετά την έγκριση της έκθεσης, οι διαδικασίες που συνδέονται με τη λήψη απόφασης της Επιτροπής δρομολογήθηκαν μεν, δυστυχώς όμως η Επιτροπή δεν παρενέβη παρά στις 31 Μαρτίου και ηποχρέωση δεν μπόρεσε να επικυρωθεί από το διατάκτη παρά την 1η Απριλίου το πρωί και το λογιστικό σύστημα αρνήθηκε την επικύρωση της συγκεκριμένης συναλλαγής.

Το γεγονός αυτό, κατά την κρίση μου, είναι εξαιρετικά σοβαρό και αποκαλύπτει χαλάρωση τωνποχρεώσεων εκ μέρους της Επιτροπής σε μία ευαίσθητη περιοχή η οποία αποτελεί προτεραιότητα για το Κοινοβούλιο.

Μπορεί η Επιτροπή να εξηγήσει τι είδος μέτρων έχει λάβει για να αποφύγει στο μέλλον τέτοια αξιοθρήνητα γεγονότα·

Μπορεί η Επιτροπή, ενόψει του προσεχούς προϋπολογισμού, να δώσει κάποια εναλλακτική λύση για να αντισταθμίσει τους δικαιούχους των δράσεων αυτών στην Κολομβία για την οριστική απώλεια των συγκεκριμένων πιστώσεων·

Απάντηση του κ. Patten εξ ονόματος της Επιτροπής

(24 Ιουλίου 2003)

Η Επιτροπή διαβεβαιώνει το Αξιότιμο Μέλος του Κοινοβουλίου ότι το ποσό των 2 700 000 ευρώ για το έργο CO-2002-2958: Atencin bsica y desarrollo integral de soluciones de restablecimiento para poblaciones desarraigadas y vctimas de la violencia en el Suroccidente Colombiano, που προτάθηκε από τις μη κυβερνητικές οργανώσεις Solidaridad Internacional και Movimondo και για το οποίο η Επιτροπή ενέκρινε απόφαση χρηματοδότησης στις 31 Μαρτίου 2003, θα χρηματοδοτηθεί από τις πιστώσεις ανάληψηςποχρεώσεων του κονδυλίου B7-312 για το οικονομικό έτος 2003. Η Επιτροπή διαβεβαιώνει επίσης το Αξιότιμο Μέλος του Κοινοβουλίου ότι οι διαδικασίες για τη σύναψη συμβάσης βρίσκονται στο στάδιο της ολοκλήρωσης.

Η επικύρωση της μεταφοράς της ανάληψηςποχρέωσης γιάυτό το έργο από το 2002 στο 2003 μετά τη λήξη της προθεσμίας (μέσω του λογιστικού συστήματος Sincom) αποδείχθηκε μια περίπλοκη διαδικασία. Δυστυχώς, η μεταφορά αρμοδιοτήτων από μιαπηρεσία σε άλλη μαζί με την εισαγωγή ενός νέου ηλεκτρονικού μέσου διαχείρισης, προκάλεσαν καθυστερήσεις που ευθύνονται για αυτό το δυσάρεστο γεγονός.

Η Επιτροπή θα ήθελε ναπογραμμίσει ότι όλοι οι παράγοντες που προκάλεσαν αυτό το δυσάρεστο γεγονός αποτελούν μέρος του ίδιου προβλήματος που δεν θα επαναληφθεί στο μέλλον. Θα ήθελε επίσης να διαβεβαιώσει το Αξιότιμο μέλος του Κοινοβουλίου ότι, λόγω της σοβαρότητας της κατάστασης στον ανθρωπιστικό τομέα στην Κολομβία, οι σχετικέςπηρεσίες της θα καταβάλουν κάθε δυνατή προσπάθεια για να αναλάβουν και να εκταμιεύσουν τα 21 000 000 ευρώ που έχουν προγραμματιστεί για τη χώρα αυτή βάσει του κονδυλίου B7-312 για τη χρονική περίοδο 2003 έως 2004.

Η Επιτροπή διευκρινίζει εξάλλου ότι οι πιστώσεις ανάληψηςποχρεώσεων που έχουν ακυρωθεί ανέρχονται σε 4,4 εκατ. ευρώ (και όχι σε 6,4 εκατ. ευρώ). Δηλαδή τα 2,7 εκατ. ευρώ που αναφέρονται ανωτέρω και 1,7 εκατ. ευρώ που προορίζονται για τη χρηματοδότηση ενός έργου στον τομέα της ενέργειας μεταξύ της ΕΕ και του Ιράν.